《题万年妙莲阁》
宋代·吕仲甫

千尺杉前帝释宫，种莲不用百花丛。石桥路近横天外，池水光寒坐槛中。

红日几窗新活计，白云香火旧家风。虎溪社客今憔悴，此意凭谁谢远公。

作者简介：吕仲甫，字穆仲，河南（今河南洛阳）人，蒙正孙。神宗元丰七年（一○八四）提点河北东路刑狱。哲宗元符元年（一○九八）为江、淮、荆、浙等路发运副使，改知荆南。三年，由权户部侍郎为集贤殿修撰、知应天府（《宋会要辑稿》选举三三之二一）。徽宗崇宁二年（一一○三），由知邓州徙知海州。今录诗二首。